Akken i d-yenna ROBBE-GRILLET Alain deg udlis-ispour un nouveau roman(1963), Talɣiwin tinaggalin yessefk ad nernin-t akken ad idirent.1 Awal ungal atara d asezɣen aseklan, ixdem-it-id HENRIOT Emile deg umagrad n uɣmis Le Monde,1957. Ilul-d umussu-a deg temurt n Fransa deg taggara n 1950, yejmaɛ-d agraw n yimyura yebɣan ad yerzen assaɣ yellan gar-asen d yimyura ansayen, yebɣan ad mudden tamuɣli tamaynut i wungal.